Pilot+-+Operativsystemer

= = = = =Pilot Operativsystemer =

**Sammendrag **
Til denne piloten ble faget lagt om i betydelig grad. Omleggingen er et resultat av dette prosjektet og diskusjonene vi har hatt om vurdering og tilbakemelding, og det at dette faget er en pilot i prosjektet. For det første ble faget flyttet fra auditorium til lab. Dette er et grep for å nedtone forelesningen som metode og legge mer vekt på egenaktivitet. Arbeid på lab i mer uformelle og åpne omgivelser gir også mye større rom for direkte kontakt med studentene og dermed mer av typen uformell tilbakemelding og underveisvurdering.
 * Om piloten:** Kurset Operativsystemer er for dataingeniørstudenter i første årskurs. Kurset er en klassiker som har vært et fast innslag i studiet helt fra starten av. Tradisjonelt har faget bestått av forelesninger og innleveringsoppgaver. Oppgavene er av typen teori- og laboppgaver. Kurset gikk i vårsemesteret 2010 med 79 påmeldte studenter.

I fagbeskrivelsen er læringsutbyttene for faget beskrevet. I tillegg har hver modul i faget fått sin egen liste av læringsutbytter (slik som vist i modulen for Linux-prosesser). Flere nye elementer og aktiviteter ble innført i faget som en del av denne piloten.
 * Samstemt undervisning/læringsaktiviteter**: Ei økt med studentene varte fra kl 080-1200 (mot før 0830-1000). Nå veksles det mellom korte orienteringer om utvalgte tema og egenaktivitet der studentene selv jobber gruppevis på egne pc-er. Lærer er til stede hele tiden både for å forelese tema i økter på 10-15 minutter, men også for å veilede. Studentene bidrar selv foran ved tavla til å redegjøre for enkelttemaer etter behov.
 * //Uformell vurdering: a)// Flytting av aktivitet fra auditorium til lab gir økt grad av underveisvurdering, dvs direkte uformmelle tilbakemeldinger til enkeltstudenter og grupper (individuell tilbakemelding). //b)// Sender mail 1-2 dager før hver forelesning/læringsaktivitet der jeg oppsummer det som har skjedd og det som skal skje i kommende økt. Pleier å skryte litt her, samt tilkjennegi min egen oppfatning av hvordan forrige økt har vært sett fra min side (klassetilbakemelding). //c)// fagblogg der jeg skriver om hva som har skjedd i timene, hva som fungerete og hva som ikke fungerte. Prøver å være åpen på ting som ikke fungerer slik at eventuelt studentene selv også kan bidra. Løfter fram studentene som bidrar, gjerne med bilde. Her snakker vi om både klassetilbakemelding og indviduell tilbakemelding). Dette er altså en kollektiv underveisvurdering. Hensikten er å få alle til læringsrommetog dermed sammen lære mer.
 * //Formell vurdering: a)// Bruk av flervalgstester laget av lærer. //b)// Studentene lager egne flervalgstester og bytter på disse. Tar sine egne tester. //c)// Praktiske laboppgaver der vurderingen ligger i at de lykkes med oppgaven.
 * //Sluttvurdering (summativ vurdering) dvs. sette karakter:// 2 stk flervalgprøver ble avholdt midt i semesteret som teller 25% hver og en avsluttende skriftlig slutteksamen som teller 50%. Alle 3 prøvene må være bestått.

Både aktivitetene til innleveringene og til de to flervalgstestene brukte læringsutbyttene som utgangspunkt når aktiviteter og innhold ble valgt ut. Bruk av en fagblogg gjennom hele semesteret viste seg å være et heldig valg for underveisvurdering i plenum. Studentene leste bloggen og de fikk innsikt i mine tanker rundt faget og gjennomføringen og til mine vurderinger av innsats og faglig framgang.
 * Verktøy**: Det var to obligatoriske innleveringer i faget. Begge disse brukt verktøy fra verktøykassa til dette prosjektet. Den første innleveringen brukte programmeringsøvelser på lab som også dannet grunnlaget for den første av de to flervalgstestene. Den andre innleveringen er selvstudium av fagstoffet samt lage et antall flervalgsspørsmål til hvert kapittel. Flervalgstest nummer 2 hentet halvparten av spørsmålene fra disse studentgenererte spørsmålene pluss den andre halvparten som ble laget av lærer.

I de to flervalgsprøvene og i den den avsluttende skriftlige eksamen ble det i størst mulig grad prøvd å ta hensyn til oppsatte læringsutbytter for faget og for modulene. En undersøkelse som ble gjennomført ved semesterslutt viser at ikke alt dette har vært vellykket. Men poenget er at noe er gjort og at en kan forbedre seg. Det nye opplegget i faget har ført til markert bedre oppmøte og til større aktivitet fra studentenes side. Dette framgår også av undersøkelsen vist til i linja over. Erfaringene fra denne piloten har faktisk også ført til ombyggingen av klasserommet som vi brukte. Tidligere var dette et typisk pc-lab-rom med benker på rekke og rad rettet mot tavla der læreren stod. Når er det blitt et aktivitetsrom for læring. Se mer m dette på blogginnlegget Plab - forelesning forbudt. Jeg har ikke gjort spesielle undersøkelser for å finne ut om studentene i pilotfaget har gjort det bedre på eksamen enn ved tidligere gjennomkjøringer i faget.
 * Resultater/konklusjon**: Flytting av aktivitet fra auditorium til lab har virket. Første uke var det mange der, men det pleier det jo alltid å være første uke. Men det viktige her er at andre uke var det enda flere. Ja, jeg tror faktisk at alle var der. Det var iallfall helt fullt og mere til. Så omleggingen har tydeligvis hatt en god effekt.

...... noe om bruk av blogg, påminnelsesmail etc
 * Refleksjon**:


 * Kildemateriale**:

= =